Document ID: /roh_data/filtered/fineweb-2-filterrobots_roh.jsonl.gz/69063

Las biatletas Elisa Gasparin, Aita Gasparin, Amy Baserga e Lena Häcki-Gross han mussà ina buna prestaziun en la staffetta da 4x6 kilometers ad Oestersund en Svezia. Sin il podest han mancà bun ina minuta e mesa. Cun rang 4 egaliseschan ellas il meglier resultat da la stagiun passada e quai gia tar l'emprima chaschun da la stagiun.
Gudagnà han la Norvegia avant la Svezia e la Germania.
Aita Gasparin e Lena Häcki-Gross han fatg bun rangs
Sco emprima curridra è l'Engiadinaisa Elisa Gasparin ida en la cursa, ella ha surdà a la segunda Amy Baserga sin plaz 6. Lezza ha lura mantegnì plaz 6. L'autra sora Gasparin e Lena Häcki-Gross han omaduas fatg buns rangs e la finala hai tanschì per il quart plaz.